Zėjos–Burėjos lyguma
Zėjos–Burėjos lyguma (rus. Зейско-Буреинская равнина) – lyguma Rusijos Tolimuosiuose Rytuose, Amūro srityje, Zėjos ir Burėjos tarpupyje. Ilgis iki 300 km, plotis iki 250 km, būdingas aukštis 200–300 m. Užpildyta aliuvinėmis nuogulomis. Yra gausūs akmens anglių telkiniai. Šiaurėje veši mišrieji, pietuose – plačialapių miškai, tarp kurių yra pievinių stepių („Amūro prerijų“), kurių dauguma išdirbtos. Lygumoje įsikūrę dauguma Amūro krašto gyventojų, susitelkę beveik visi miestai.